Nafarroako Parlamentuko Mahaiak, 2018ko maiatzaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, nahitaezko soldadutza dela-eta Armadarekin lankidetzan aritu ez ziren udaletako kargudun publikoen aurkako prozedura penal eta zibilei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 21ean

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Parlamentari honek honako hau jakin nahi du nahitaezko soldadutzako prozedurak zirela-eta Armadarekin lankidetzan ez aritzeagatik udaletako kargudun publikoek aurre egin behar izandako prozedura penal eta zibilei buruz:

Nafarroako Gobernuak ba al du zehapen-prozedurei, salaketei eta abar aurre egin behar izan zieten udal kargudun publikoen zerrenda xehakaturik?

Kasua bada, Nafarroako Gobernuak ba al du informazio hori biltzeko asmorik? Zer ekimen, jarduketa edo hitzarmenen bidez eginen du?

Iruñean, 2018ko maiatzaren 17an

Foru parlamentaria: Maiorga Ramírez Erro